《山中崔大夫有书相问（一作崔大夫有书问余山中）》
唐代·秦系

客在烟霞里，闲闲逐狎鸥。终年常裸足，连日半蓬头。

带月乘渔艇，迎寒绽鹿裘。已于人事少，多被挂冠留。

素业堆千卷，清风至一丘。苍黄倒藜杖，伛偻睹银钩。

迹愧巢由隐，才非管乐俦。从来自多病，不是傲王侯。

作者简介：秦系[唐]约唐玄宗开元八年至宪宗元和五年间在世（即约公元七二o午至八一o年间在世）字公绪，越州会稽人。年八十余岁。系著有诗集一卷，《新唐书艺文志》传于世。